Mustafa-brevet

Mustafa-brevet var et fabrikert brev som Carl I. Hagen, daværende formann i Fremskrittspartiet, dro frem under valgkampinnspurten til kommunestyre- og fylkestingsvalget i 1987. Brevet var signert Mohammad Mustafa, en innvandrer i Oslo, og handlet om hvordan islam skulle ta over Norge. Brevet ble kontroversielt, og media mente raskt at det var et falsum. Hagen påsto at han først etterpå forsto at brevet var falskt og uttalte overfor pressen at han burde ha gjort grundigere undersøkelser vedrørende brevets ekthet før han brukte det.Aftenposten morgen - Hagen lurt av falskt brev (9.9.1987, s.3) Det har aldri blitt kjent hvem som sto bak brevet.

 Bakgrunn og historie 
Under et valgkampmøte i Rørvik den 7. september uttalte Carl I. Hagen at «Asylsøkerne er på vei å ta over vårt fedreland». Deretter leste han høyt fra brevet, der det ble hevdet at muslimer kom til å gjøre Norge «muslimsk» og at kirkene skulle erstattes av moskéer. I brevet erklærte «Mustafa» seg som troende muslim og påstod at «muslimene i Norge var mange og fødte flere barn enn nordmenn».

VG mente raskt å kunne vise at brevet var falsk. Siden brevet var undertegnet med fullt navn og adresse, kunne avisa kontakte den virkelige Mohammad Mustafa for å undersøke saken. Mustafa avviste at han hadde sendt brevet. Det viste seg også at han ikke hadde bodd på den adressen, som brevet var underskrevet med, på nesten et halvt år. På bakgrunn av dette mente Mustafa at noen kan ha plukket navnet hans tilfeldig fra en telefonkatalog.Aftenposten aften - Falsk hets-brev (8.9.1987, s.28)

Mustafa skal ha følt seg så misbrukt av Hagen at han høsten 1987 gikk til søksmål mot ham med Tor Erling Staff som sin sakfører. Staff krevde på vegne av sin klient oppreisning og erstatning fra Hagen og Fremskrittspartiet på tilsammen  kroner. Staff hevdet at Hagen var klar over at brevet var falskt da han brukte det i valgkampen.VG, 10. september 1987, s. 7, «Carl I. Hagen opptrådte ikke i god tro da han brukte det falske brevet i valgkampen. Bruken av brevet viser en «grovt nedlatende og rasistisk holdning fra Frp-formannens side» og innholdet er «klart krenkende for Muhammad Mustafas æresfølelse». På vegne av Mustafa krever Staff mortifikasjon av hele brevets innhold, og han krever oppreisning og erstatning fra Carl I. Hagen og Fremskrittspartiet på til sammen  kroner.» Saken havnet i Oslo Byrett i november 1988 og endte med et forlik mellom de to.VG. 9. november 1988, s. 4 Forliket innebar at Hagen beklagde til Mustafa og erklærte seg enig i at han frametter skulle være mer varsom med slike brev. Ingen ble tilkjent erstatning og begge parter måtte dekke sine egne saksomkostninger.

 Teksten i brevet 
Brevet var datert 8. juli 1987 og lydde slik:

 Årsaker og virkninger av brevet 
Den utløsende årsaken til at Hagen trakk brevet inn i valgkampen var, ifølge VG, en reaksjon på biskop Andreas Aarflot utspill om flyktingeskatt.Aftenposten morgen - Rasistisk opptreden (9.11.1988, s.4)VG - 08.09.1987 - Side: 12 og 13

Uansett årsak gjorde FrP sitt beste valg noensinne med 12 % oppslutning. De tredoblet dermed oppslutningen de fikk i valget i 1985. Etter valget i 1987 ble innvandring en like markant sak for FrP som det «sterk nedsettelse av skatter og avgifter» hadde vært tidligere. 1987 representerer derfor en milepæl i FrPs historie da innvandringspolitikken for alvor ble en frontsak for partiet.Ekeberg, Jan O.; Snoen, Jan A. - Kong Carl: en uautorisert biografi om Carl I. Hagen (2001)

Mustafa ble utsatt for flere truende telefonoppringninger med rasistiske utsagn som følger av opplesningen av brevet.VG, 10. september 1987, s. 7 «Flere rasistiske telefonoppringinger har skremt barna og kona til Mohammed Mustafa. Nå vurderer han å be om å få hemmelig telefonnummer slik at familien kan føle seg trygg når han er på jobb».

 Referanser 

 Kilder 
 1987: VG den 8. september 1987, side 6 og 7


 Eksterne lenker 
  Brev til Carl I. Hagen fra muslimsk innvandrer fortsatt falskt – Faktisk.no
  Sivs fasadevask – Dagbladet
  Utspørring av formann i Fremskrittspartiet Carl I Hagen, foran kommunevalget og fylkestingsvalget 1987 Dagsnytt

Kategori:Politiske skandaler i Norge
Kategori:Fremskrittspartiet
Kategori:Innvandring til Norge
Kategori:Svindel
Kategori:Rasisme